PROGRAME DE ÎNCURAJARE A CONSUMULUI DE FRUCTE ŞI LEGUME ÎN ŞCOLI ŞI PROGRAME PRIN CARE SE ACORDĂ HRANĂ ŞCOLARILOR ÎN STATE MEMBRE ALE UNIUNII EUROPENE

ABSTRACT
Comisia Europeană a avut iniţiativa proiectelor privind distribuirea gratuită de  fructe şi legume în şcoli, care fac parte din „Strategia pentru Europa privind problemele de sănătate legate de nutriţie, supraponderabilitate şi obezitate”.
Începând din 2009, Comisia a alocat fonduri europene pentru distribuirea gratuită de fructe şi legume în şcoli. Studiile realizate arată că, în cazul familiilor mai sărace, probabilitatea ca membrii acestora să consume zilnic cele cinci porţii de fructe şi legume proaspete recomandate este foarte mică, iar distribuirea gratuită de produse sănătoase ar putea avea o influenţă benefică asupra regimului alimentar al copiilor proveniţi din medii defavorizate.

Costurile sunt suportate, în mod egal, de Uniunea Europeană şi de guvernele naţionale (proporţia fiind de 75/25, în cazul ţărilor mai puţin prospere). Contribuţia de la bugetul Uniunii Europene totalizează aproximativ 90 de milioane de euro pe an
.

La nivelul statelor membre ale Uniunii Europene, acţiunile de  promovare a unei alimentaţii sănătoase pentru tineri, prezentate sintetic în tabelul din Anexa I la prezentul studiu, se combină cu programele prin care se acordă hrană şcolarilor, tabelul din Anexa II.

I. PROGRAME DE ÎNCURAJARE A CONSUMULUI DE FRUCTE ŞI LEGUME ÎN ŞCOLI
În statele membre ale Uniunii Europene există o mare varietate de programe care au ca scop creşterea consumului de fructe şi legume de către elevi
.
Analiza acestor programe variate permite identificarea a trei modele generale de implementare
:
1. Programe de încurajare a consumului
 
· Scop: copiii dintr-un grup-ţintă primesc într-o perioadă foarte scurtă (17 zile) fructe şi legume şi informaţii privind o dietă sănătoasă. Aceste programe includ  distribuirea gratuită de fructe şi legume. 
· Abordare: o strânsă cooperare între sectorul educaţional şi cel sanitar, care oferă informaţii copiilor şi părinţilor şi training profesorilor.

· Consecinţe: copiii sunt încurajaţi prin mici cadouri să aducă fructe şi legume cumpărate de ei sau de părinţii lor la şcoală şi astfel să continue consumul de fructe şi legume ca parte din dieta lor obişnuită.

· Costuri: Dat fiind timpul scurt şi deci micile cantităţi de fructe şi legume oferite, costurile per copil
 sunt destul de ridicate, dar costurile totale sunt scăzute. Este necesară o alocare majoră de fonduri bugetare pentru măsurile care însoţesc aceste programe.
2. Programe-proiect
 
· Scop: În cadrul unui program amplu, copiii dintr-un grup-ţintă primesc timp de patru până la opt săptămâni informaţii, educaţia privind o alimentaţie sănătoasă, fructe şi legume. 
· Abordare: O strânsă cooperare cu sectorul educaţional şi sanitar în oferirea de informaţii copiilor şi părinţilor, precum şi pentru formarea profesională a profesorilor, finanţarea locală şi vizitarea diferitelor locuri.
· Consecinţe: Copiii sunt încurajaţi să aducă fructe şi legume la pauza şcolară de prânz.
· Costuri: Dat fiind că programul poate fi sincronizat cu un anotimp în care producţia locală oferă produse ieftine şi uşor accesibile (septembrie în statele nordice, octombrie în statele sudice), costurile per porţie şi costurile totale sunt medii.
3. Programe de ofertă
 
· Scop: copiii dintr-un grup-ţintă din toate şcolile publice primesc pe durata întregului an şcolar fructe şi legume în mod gratuit, pentru a le consuma în timpul pauzelor şcolare. 
· Abordare: Distribuirea de fructe şi legume tuturor copiilor în mod gratuit. Se oferă informaţii iniţiale şi pachete de informaţii pentru fiecare an şcolar.
· Consecinţe: Nu există măsuri de însoţire şi nici o integrare inter-sectorială, însă există o evaluare de impact (consumul de fructe şi legume).
· Costurile cu amănuntul per porţie sunt reduse, datorită economiilor puternice, dar rămân ridicate per ansamblu (180 până la 200 de zile şcolare), iar contractele multianuale permit planificarea.
SPANIA

Programul 5 a day

În octombrie 2004, Asociaţia 5 a day,  cu sprijinul Departamentului pentru Agricultură, Pescuit şi Nutriţie, şi Uniunea Europeană au iniţiat programul naţional 5 a day în peste 300 de colegii din ţară
. Acest proiect este deschis tuturor centrelor şcolare care îşi manifestă îngrijorarea faţă de dieta şcolarilor şi acceptă încheierea unui acord cu Asociaţia 5 a day de aplicare a programului pedagogic, pentru a comunica scopul acestuia părinţilor şi pentru a încorpora în mod uzual fructele şi legumele în dieta şcolarilor.

Obiectivele programului educaţional 5 a day sunt:

· să informeze şi să educe copiii în privinţa beneficiilor pe care fructele şi legumele le au asupra sănătăţii;

· să influenţeze adoptarea unor obiceiuri sănătoase de către copii şi familiile lor pentru a lupta împotriva obezităţii infantile;

· creşterea consumului per capita de fructe şi legume de către populaţia juvenilă;

· să promoveze creşterea consumului de fructe şi legume de către elevii cu vârste cuprinse între 3 şi 12 ani.

Formele de contact cu copiii sunt: 

· acasă: site-ul 5 a day;
· pe străzi: târguri pentru copii şi persoane tinere;

· punct de vânzare: materiale informaţionale, workshop pentru copii;

· în şcoli: programul educaţional, revista 5 a day.
ONG-ul – Asociaţia 5 a day oferă şcolilor posibilitatea de a participa la program. Fiecare şcoală 5 a day primeşte un login şi o parolă proprie pentru a intra într-o zonă destinată exclusiv membrilor înregistraţi pe site şi a descărca toate materialele educaţionale. Şcolile găsesc o mulţime de materiale educaţionale pe website în funcţie de nevoile educaţionale ale fiecărui nivel. 

În învăţământul preprimar, copiii în vârstă de 3-5 ani primesc materiale distractive pe care le pot folosi pentru a îndeplini activităţi simple. Este primul contact cu lumea fructelor şi legumelor. 

În învăţământul primar se primesc materiale pentru a dedica 10 minute săptămânal Programului 5 a day.

MAREA BRITANIE

School Food and Vegetable Scheme – se adresează copiilor cu vârste cuprinse între 4 şi 6 ani (3 ani şcolari)
.
Este implementat în mod voluntar în 16.500 şcoli (99,5% din numărul total) şi cuprinde 2 milioane de copii în fiecare zi şcolară.
Se acordă 200 tone de produse zilnic timp de 190 zile anual.

Costurile sunt de 36 milioane lire anual (53 milioane euro).

Obiectivele sale sunt:

· angajamentul de a îmbunătăţi dieta şi nutriţia;

· creşterea consumului de fructe şi legume;

· susţinerea agriculturii şi alimentaţiei;

· obligaţii minime pentru şcoli.

	
	Număr porţii consumate
	% copii care consumă 5 porţii pe zi

	Iniţial
	3,36
	27

	2004
	3,65
	32

	2006
	4,41
	44


Evaluare: conform Continental Research, 93% din şcoli consideră calitatea destul de bună, 75% din şcoli consideră distribuirea bună, iar 80% din şcoli folosesc schema pentru a lua iniţiative pentru o dietă sănătoasă.
În ianuarie 2007, Studiul de cercetare DEFRA privind cheltuielile şi alimentaţia a arătat o tendinţă crescătoare a cheltuielilor gospodăreşti totale, cu 12,9% pentru fructe şi 6,3% pentru legume.

DANEMARCA

Schema daneză Fructe în şcoli – program – pilot
 
Istoric: 1999-2003 – contribuţie individuală, plătită de părinţi.
2004 – bazată pe clasă (15 şcoli, 1 clasă).
2005 – bazată pe clasă (8 şcoli, toţi elevii).
2007 – fructe gratis – introducere gratuită timp de două luni (septembrie-octombrie). Cost: 8 milioane coroane daneze (DKK) – aproximativ 1,5 milioane euro. Implementare: 234 şcoli, 90.000  elevi în vârstă de 5-16 ani. Scop: 50% şcoli cu minim 40% elevi.
Fondurile sunt alocate şcolilor care găsesc un furnizor şi decid calitatea şi condiţiile.

Foloseşte o mare varietate de furnizori.

Schema Uniunii Europene privind Fructele în Şcoli se adaptează nevoilor şi schimbărilor sociale din statele membre.

Succes multifactorial: 

· sănătatea publică;

· sprijin adus crescătorilor de fructe şi afacerilor locale – creează cerere;

· aptitudini de învăţare, bunăstare, coeziune socială şi academice;

· deprinderi de nutriţie.

Valoarea adăugată la nivelul Uniunii Europene: 

· creează oportunitatea crescătorilor de a-şi expune produsele în mod direct viitoarei generaţii de consumatori de fructe şi legume;

· copiii europeni învaţă să guste şi să le placă fructele şi legumele;

· permite politicii agricole europene să se apropie de cetăţeni.

OLANDA

SchoolGruiten (Gruiten fiind un nou cuvânt olandez compus din cuvintele fructe şi legume)
Este rezultatul eforturilor comune întreprinse de Ministerul Sănătăţii şi Bunăstării şi sectorul olandez de producere a fructelor şi legumelor
.
Istoric: 

· faza 1: 2003-2005: program-pilot, întreprins pentru cercetare;

· faza a doua: din 2006 – implementat la nivel naţional.

Faza 1 a avut ca scop să stabilescă distribuirea fructelor şi legumelor în învăţământul primar (copiii în vârstă de 4-12 ani), ca parte a unei campanii naţionale pentru creşterea consumului acestor produse. 
S-a derulat pe o perioadă de 3 ani (2003-2005). Abordarea a fost una de ansamblu şi a constat în distribuirea de fructe şi legume alături de măsuri educaţionale. De două ori pe săptămână elevii primeau în mod gratuit fructe şi legume în şcoli şi materiale educaţionale. Programul s-a aplicat în 7 oraşe, cu accent pe clasele socioeconomice defavorizate. Participarea medie a fost de 80% - aproximativ 275 şcoli din învăţământul primar. Programul a cuprins aproximativ 75.000 copii şi 7.000 educatori.
Ca rezultat, consumul mediu de fructe a crescut de la 1,1 la 1,6 porţii pe zi. Profesorii au evaluat programul la 8,5 din 10. 80% din profesori au indicat faptul că elevii au apreciat fructele şi legumele, iar gusturile lor au evoluat. Majoritatea părinţilor au agreat programul.
Faza a doua s-a derulat la nivel naţional şi a început cu şcolile implicate în faza 1. Programul a avut ca scop generarea entuziasmului în şcoli şi avizarea implementării structurale. La cererea Ministerului Sănătăţii, prioritare au fost regiunile cu un mare procent de minorităţi etnice şi familiile din clasele economice defavorizate.
În ceea ce priveşte implementarea, serviciile regionale de sănătate joacă un rol important în contactarea şcolilor, deoarece ele cunosc şcolile şi au aici propriile programe locale de sănătate.
Organizaţia SchoolGruiten administrează proiectul, acordă sprijin şcolilor, furnizorilor, lucrătorilor din sănătate, părinţilor şi elaborează materiale educaţionale. 
Fructele şi legumele nu mai sunt oferite în mod gratuit, deoarece astfel părinţii nu sunt stimulaţi pentru a juca un rol activ în deprinderea unor diete sănătoase, costurile sunt ridicate (nu sunt suportate de Guvern), iar implicarea părinţilor creşte sustenabilitatea programului.

Şcolile au de ales între 3 modele:

1. distribuirea de către furnizorul de fructe şi legume (plătit de şcoli) părinţi sau sponsori (ex. municipalitate);
2. administrarea la nivel central (finanţare);
3. copiii îşi aduc propriile fructe şi legume de acasă. 

Condiţie: cel puţin de două ori pe săptămână fructe şi legume la şcoală.

Doar 15-20% din şcolile-pilot  au implementat programul în noile condiţii de plată: aproximativ 62% modelul 1, aproximativ 31% modelul 3, aproximativ 7% un model diferit. Participarea unor şcoli noi la program este mai mică decât s-a estimat.

IRLANDA

Food Dudes

Prin programul Uniunii Europene de promovare a consumului de fructe şi legume sunt alocate 50% din fonduri, restul fiind cofinanţat de industrie şi guvernul naţional
. 

Cuprinde 150 şcoli (30.000 copii) şi durează 3 ani.
A fost implementat în septembrie 2005.

Concluzia este că programele de încurajare a consumului de fructe şi legume pot contribui la deprinderea unor obiceiuri alimentare sănătoase, însă este foarte important ca Uniunea Europeană, guvernele naţionale şi sectorul de fructe şi legume să colaboreze pentru a îmbunătăţi sănătatea copiilor.

II. PROGRAME PRIN CARE SE ACORDĂ HRANĂ ŞCOLARILOR

AUSTRIA
Chiar dacă, în ultimul timp, elevii de liceu au zile de şcoală mai lungi, inclusiv ore după-amiază, este încă un obicei pentru copiii austrieci să-şi termine orele la prânz. Totuşi, chiar dacă orele de după-amiază sunt obligatorii, şcolile nu acordă masa de prânz. Copiii pot merge acasă în timpul pauzei pentru masa de prânz sau îşi pot aduce mâncare de acasă.

Nu există niciun program privind acordarea mesei de prânz la şcoală. 

Familiilor nevoiaşe li se oferă diverse forme de sprijin individual din partea guvernului (de exemplu, pentru găzduire, alocaţii familiale etc.).

Dacă un copil merge la grădiniţă, părinţii trebuie să plătească o taxă lunară, calculată pe baza venitului lor. Dacă un copil stă întreaga zi, i se acordă masa de prânz, fără cheltuieli suplimentare faţă de taxa lunară.

BELGIA
În Belgia, niciuna dintre instituţiile federale competente în materie de asistenţă socială nu are vreun program privind acordarea hranei în şcoli copiilor, în mod direct şi regulat. Totuşi, instituţiile federale competente (comunităţile) alocă mijloace financiare administraţiilor şcolilor. Acestea utilizează finanţările în mod autonom, într-o anumită măsură. Ele pot alege să utilizeze o parte din aceste mijloace financiare pentru a modifica preţul hranei servite şcolarilor.

BULGARIA
Programul Naţional pentru integrarea elevilor care au vârsta şcolară obligatorie şi Planul pentru o integrare mai bună a elevilor care au vârsta şcolară obligatorie au fost aprobate prin Hotărârea Consiliului de Miniştri nr. 82 din 9 februarie 2005.
Programul şi planul menţionat au fost adoptate de Adunarea Naţională prin Hotărârea din 25 februarie 2005. 

Programul şi Planul naţional au fost modificate printr-o Hotărâre a Consiliului de Miniştri.

Programul este implementat la nivel naţional, municipal şi şcolar şi cuprinde două module.

Partea principală a celui de-al doilea modul - „Acordarea de mic-dejun şi lapte (ceai) fiecărui elev de la clasa întâi până la clasa a  IV-a, ca şi copiilor din clasele pregătitoare” - creşte motivaţia copiilor de a merge la şcoală şi acordă sprijin părinţilor în asigurarea hranei copiilor.

Modificările celui de-al doilea modul al programului au drept scop garantarea acordării de hrană sănătoasă copiilor, în funcţie de posibilităţile bugetului şi de atragerea efectivă de fonduri din schema europeană „Laptele în şcoli”.

Modificările efectuate sunt conforme cerinţelor Regulamentului Comisiei Europene nr. 2707/2000, care defineşte normele de aplicare a Regulamentului Consiliului nr. 1255/1999 privind alocarea de fonduri de către Uniunea Europeană pentru acordarea de lapte şi produse lactate şcolarilor.

Instituţiile responsabile cu aplicarea Programului sunt şcolile şi grădiniţele cu grupe pregătitoare, care au bugete delegate, iar pentru cele care nu au – municipalităţile. Municipalităţile pot alege ele însele furnizorii.

CEHIA
Baza legislativă pentru acordarea meselor în şcoli este asigurată de Legea educaţiei nr. 561/2004 şi Ordonanţa Ministerului Educaţiei, Tineretului şi Sportului nr. 107/2005 privind serviciul de catering şcoar. Această ordonanţă se aplică exclusiv şcolilor din învăţământul de stat.

Ordonanţa prevede faptul că au dreptul la două gustări şi la masa de prânz copiii din creşe, iar elevii din învăţământul primar şi secundar au dreptul la masa de prânz. Părinţii contribuie la plata preţului meselor.

Nu există programe speciale privind cateringul şcolar în cazul copiilor proveniţi din familii nevoiaşe. Părinţii acestora primesc alocaţii sociale lunare, care trebuie folosite pentru finanţarea nevoilor lor primare, inclusiv pentru finanţarea cateringului şcolar al copiilor. Dacă părinţii nu plătesc suma pentru cateringul şcolar, municipalităţile pot distribui această sumă în mod direct şcolilor şi pot reduce alocaţiile sociale ale părinţilor.  

DANEMARCA
În dreptul danez nu există nicio prevedere privind dreptul şcolarilor la masa de prânz. În Danemarca există o tradiţie îndelungată prin care şcolarii îşi aduc pachetul cu mâncare pregătită şi plătită de către părinţii lor.

Există, totuşi, Legea consolidată nr. 501 din 6 iunie 2007 privind facilităţile publice de îngrijire pe timp de zi, care se referă la copiii cu vârste cuprinse între 0 şi 6 ani. Municipalităţile pot să acorde masa de prânz copiilor. Dacă aleg să le acorde copiilor masa de prânz, trebuie să aloce fondurile necesare. Municipalităţile pot obliga părinţii să suporte plata a 25% din costul brut. 

Parlamentul danez discută un proiect de lege iniţiat de guvernul danez în octombrie 2008. Dacă acesta va fi aprobat, instituţiile preşcolare şi cele de îngrijire pe timp de zi vor fi obligate, începând cu data de 1 ianuarie 2010, să ofere masa de prânz copiilor cu vârste cuprinse între 0 şi 6 ani. Conform noii legi, municipalităţile pot obliga părinţii să suporte plata a 30% din costul brut. Statul oferă 9 bilioane de coroane daneze pentru perioada 2009-2013, pentru a crea, printre altele, noi facilităţi de bucătărie şi a realiza astfel un mediu mai sănătos în instituţii.

ESTONIA
Conform Legii privind şcolile şi liceele, modificată în 2005 şi intrată în vigoare la 1 ianuarie 2006, elevilor de la clasa întâi până la clasa a noua li s-a garantat dreptul de a primi o masă de prânz în mod gratuit. Aceasta înseamnă că în prezent se acordă mese gratuite elevilor de la clasa întâi până la clasa a noua.

Sunt prevăzute subvenţii de la bugetul de stat pentru plata cheltuielilor legate de prânzul şcolar al elevilor din învăţământul obligatoriu pe timp de zi (alocaţia pentru prânzul şcolar).

Costul calculat al prânzului şcolar per elev şi procedura distribuirii alocaţiei pentru prânzul şcolar sunt reglementate de guvern.

Condiţiile şi procedura folosirii alocaţiei pentru prânzul şcolar sunt stabilite de consiliul municipalităţii rurale sau de consiliul local.

Pe lângă elevii de la clasa întâi până la clasa a noua, statul asigură, de asemenea, începând din toamna anului 2006, o masă de prânz caldă, gratuită, elevilor sau studenţilor din instituţiile de învăţământ vocaţional.

Legea privind instituţiile de învăţământ vocaţional §31 - Plata cheltuielilor legate de prânzul şcolar al elevilor:

„(1) Se acordă subvenţii de la bugetul de stat pentru plata cheltuielilor legate de prânzul şcolar al elevilor care urmează cursurile unei instituţii de învăţământ secundar vocaţional (denumită în continuare alocaţie pentru prânzul şcolar).

(2) Alocaţia pentru prânzul şcolar se calculează în funcţie de numărul elevilor care urmează cursurile instituţiei de învăţământ secundar vocaţional şi de costul calculat al prânzului şcolar per elev.

(3) Costul calculat al prânzului şcolar per elev şi procedura acordării alocaţiei pentru prânzul şcolar sunt reglemetate de guvern.

(4) Condiţiile şi procedura folosirii alocaţiei pentru prânzul şcolar se stabilesc, în cazul unei şcoli de stat, de către ministerul de resort, în cazul unei şcoli municipale, de către consiliul municipalităţii rurale sau de către consiliul local, iar în cazul unei şcoli private de către managerul şcolii.”

Totuşi, autorităţile locale au diferite sisteme de asistenţă socială acordată copiilor proveniţi din familiile nevoiaşe, care urmează cursurile unui liceu sau ale unei instituţii preşcolare.

De exemplu, Consiliul oraşului Talinn a reglementat în 2004 „Procedura de finanţare pentru plata cheltuielilor de catering în instituţiile preşcolare şi şcolile municipale ale oraşului Talinn”.
Conform procedurii menţionate, alocaţia de catering reprezintă plata cheltuielilor legate de catering pe copil sau elev, suportată în proporţie de până la 100% din bugetul oraşului Talinn, din fondurile alocate în acest scop.

De dreptul de a primi alocaţia de catering beneficiază şi:

· copiii proveniţi din familii nevoiaşe, care urmează cursuri sau studiază la instituţiile educaţionale, dacă oraşul Talinn este înscris în registrul populaţiei ca reşedinţă a copilului şi a părinţilor săi, ori a persoanei care înlocuieşte părintele sau părinţii şi venitul familial net per capita este mai mic de 1500 de coroane
 pe lună;

· copiii internaţi în cămine.

FINLANDA
Învăţământul primar din Finlanda este gratuit, iar acest fapt se referă şi la cateringul şcolar. Conform secţiunii 31 din Legea privind învăţământul primar
, copilul care urmează cursurile unei instituţii de învăţământ primar primeşte o masă echilibrată, organizată în mod corespunzător şi supravegheată în fiecare zi de şcoală. 

Elevii din licee şi din şcolile aparţinând învăţământului vocaţional au dreptul la o masă gratuită în fiecare zi de şcoală.

Cateringul şcolar gratuit şi obligatoriu are o tradiţie îndelungată în Finlanda, care a fost prima ţară din lume care a început să acorde mese gratuite în şcoli, începând din 1948, anul 2008 fiind unul jubiliar. Astăzi, aproape 900.000 de copii şi persoane tinere primesc o masă gratuită în fiecare zi de şcoală. Conform programei naţionale de bază pentru învăţământul primar, cateringul şcolar reprezintă o secţiune din programa de bază a învăţământului primar şi este legat de bunăstarea elevului. 

Responsabilitatea pentru finanţarea educaţiei, inclusiv a cateringului şcolar, se împarte între guvern şi furnizorii locali de educaţie – municipalităţi, federaţii de municipalităţi sau societăţi private şi fundaţii. Dimensiunea finanţării guvernamentale obligatorii se calculează conform costului unitar stabilit anual de către Ministerul Educaţiei (EUR/elev). Totuşi, municipalitatea sau alt furnizor de educaţie hotărăşte în mod independent alocarea mijloacelor financiare, fără a le fi impuse de către guvern metodele de calcul
.

FRANŢA
Alimentaţia şcolară oferită elevilor din învăţământul public este de competenţa colectivităţilor teritoriale: comunele pentru elevii din grădiniţe şi din şcolile elementare, departamentele pentru elevii din colegii, regiunile pentru elevii din licee.

Decretul nr. 2006-753 din 29 iunie 2006 prevede că preţurile sunt stabilite de către colectivitatea competentă şi precizează că acestea „nu pot fi superioare costului per beneficiar, rezultat din cheltuielile suportate cu titlu de servicu de alimentaţie, în urma deducerii subvenţiilor de orice natură, înţelese în timpul aplicării unei modificări”.

Majoritatea colectivităţilor teritoriale practică, de fapt, tarife diferenţiate, care variază în funcţie de mai multe criterii, cum ar fi veniturile părinţilor, faptul că mama are sau nu un loc de muncă etc. Anumite comune au instituit gratuitatea cantinelor şcolare.

Bugetul de stat nu contribuie în mod direct la finanţarea alimentaţiei şcolare, dar comunele primesc dotări generale de funcţionare pentru serviciile publice de care răspund.

În ceea ce priveşte calitatea hranei servite elevilor, Circulara interministerială nr. 2001-118 din 25 iunie 2001
 prevede recomandări privind compoziţia hranei servite în alimentaţia şcolară şi securitatea alimentelor.  

GERMANIA
În Germania, domeniul educaţiei este de competenţa landurilor. Acordarea hranei în şcoli variază în diferite landuri, în funcţie de sistemul şcolar specific landului respectiv. În şcolile cu învăţământ de zi se asigură masa de prânz. 

Unele landuri
 au programe prin care acordă copiilor proveniţi din familii nevoiaşe sau ai căror părinţi trăiesc din asistenţă socială posibilitatea de a lua prânzul la şcoală, la un preţ redus. Aceste programe sunt finanţate de landuri, uneori în cooperare cu municipalităţile. 

Totuşi, există o tendinţă de a nu mai acorda ajutoare pentru masa de prânz copiilor proveniţi din familiile nevoiaşe şi de a lua în considerare nevoile speciale ale familiilor cu copii, prevăzute în reglementările privind cuantumul necesar pentru alocaţia de bunăstare. În acest context, în mai 2008,  Bundesrat-ul a adoptat o Hotărâre prin care a cerut guvernului federal să adapteze alocaţiile standard pentru copii şi să se asigure că acestea acoperă şi nevoile speciale ale copiilor în privinţa meselor acordate în şcolile cu învăţământ de zi sau în centrele de îngrijire pe timp de zi.

GRECIA
Statul nu distribuie hrană în cadrul activităţii şcolilor. 

Împărţirea hranei se realizează în general de Biserică, în cadrul activităţilor sale cu organizaţiile care îi aparţin şi, în anumite cazuri, prin fundaţiile pe care le controlează.

Există o multitudine de organizaţii nonguvernamentale care se ocupă cu diverse activităţi, printre care şi cu distribuirea hranei, nu numai tinerilor, ci şi şomerilor, persoanelor emigrate şi altor categorii de persoane defavorizate.

De asemenea, primăriile, în special cele din marile oraşe, ajută diverse categorii de persoane. 

ITALIA
Lupta împotriva malnutriţiei copiilor nu se realizează doar printr-o strategie privind hrana şcolară. Hrana acordată şcolarilor este de fapt un serviciu general, funcţional în timpul programului şcolar, deci nu este un serviciu specific susţinerii copiilor săraci. Totuşi, aceşti copii nu trebuie să plătească un astfel de serviciu, dacă părinţii lor prezintă la birourile serviciilor sociale comunale documentaţia privind venitul minim, după formula ISEE
. Ei au dreptul la o scutire totală sau parţială, prin modalitatea bonusurilor gratuite acordate direct copiilor, care sunt semnalate şi responsabililor cu hrana şcolară. Sprijinul acordat copilului sărac se realizează în cadrul cel mai general al luptei împotriva sărăciei, de către instituţiile de asistenţă socială ale statului, regiunilor şi comunelor. S-a calculat că, în Italia, potrivit statisticilor ISTAT, cheltuielile legate de asistenţa socială au fost, în anul 2004, de 5,4 miliarde de euro (0,4% din PIB). Peste 30% din resurse sunt destinate familiei şi minorilor, în special ca integrare în venitul familial. 3,4% este destinat imigranţilor, deoarece cazurile de malnutriţie îi privesc îndeosebi pe copiii acestora, iar elevii străini din Italia reprezintă o jumătate de milion, 5,6% din populaţia şcolară. Şcoala – învăţământul primar şi secundar, primul ciclu – rămâne fundamentală fie pentru acţiunea indirectă de luptă împotriva malnutriţiei fie, în general, pentru învăţarea comportamentelor alimentare sănătoase şi pentru promovarea sănătăţii copiilor. Conform ultimelor statistici ale Institutului Superior de Sănătate, 64% din şcolile italiene au distribuit   185 milioane de alimente în anul şcolar, iar 12% dintre acestea au distribuit zilnic alimente sănătoase, ca fructe, lapte şi iaurt, 79% dintre şcoli au în programele lor aprofundarea temelor referitoare la nutriţie, iar 64% au întreprins iniţiative de educaţie alimentară. Tendinţa este aceea de utilizare pe scară largă a hranei biologice în şcoli.           

LETONIA
Programul de catering şcolar a fost prevăzut în reglementările guvernului privind procedura de finanţare a cateringului elevilor din învăţământul primar.

Conform reglementărilor menţionate, a fost alocată autorităţilor locale de la bugetul naţional suma de 0,80 LVL
 per elev pe zi, pentru programele de catering din şcolile din învăţământul primar, aflate pe teritoriul respectivei autorităţi locale, indiferent de statutul acestora.

Regulamentele mai stabilesc următoarele: dacă cheltuilelile de catering dintr-o instituţie de învăţământ primar depăşesc suma alocată din fondurile de la bugetul naţional, finanţarea de la stat trebuie utilizată pentru cumpărarea produselor alimentare. 

Fondurile de la bugetul naţional pentru programele de catering şcolar sunt alocate autorităţilor locale de către Ministerul Copiilor şi Afacerilor Familiale. La rândul lor, autorităţile locale trimit ministerului rapoarte privind folosirea acestor fonduri. Supravegherea oficială a calităţii meselor este atribuţia Serviciului pentru alimentaţie şi Serviciului veterinar.

Conform Legii privind Bugetul Naţional pe 2008, puţin mai mult de 1,1 milioane LVL au fost alocate pentru mesele de prânz gratuite acordate elevilor din primul an din şcolile elementare. Este planificat ca în 2009 şi elevii din clasa a doua să primească mese de prânz gratuite.

În februarie 2008, Ministerul Copiilor şi Afacerilor Familiale a cerut tuturor consiliilor locale să trimită informaţii privind cheltuielile de catering şcolar în anul şcolar 2007/2008. S-a relevat faptul că preţul mediu pentru prânzul unui şcolar a fost de 0,74 LVL. Unele autorităţi locale au explicat diferenţele de preţ prin aceea că au cumpărat anumite produse alimentare, cum ar fi legumele, de la lucrătorii agricoli locali.

Cercetările arată că din dieta copiilor lipseşte o cantitate suficientă de fructe şi legume. Şcolarii mănâncă prea multe dulciuri şi produse alimentare nesănătoase. Pentru a promova o dietă sănătoasă, se interzice vânzarea produselor alimentare nesănătoase în şcoli; unele şcoli au introdus programe prin care se acordă lapte gratuit elevilor. Aceste măsuri influenţează favorabil sănătatea copiilor, dar nu sunt suficiente.

Acordarea de mese de prânz gratuite elevilor de clasa întâi şi, în cele din urmă, tuturor elevilor din învăţământul primar este o metodă de a acorda sprijin familiilor cu copii, fără a aloca bani în mod direct familiei, ci prin orientarea către nevoile copilului – prin alocarea pentru fiecare copil a 140 LVL pe an şi promovând astfel oportunităţi egale de dezvoltare tuturor copiilor, indiferent de situaţia materială a părinţilor lor.

LITUANIA
Legea privind asistenţa socială acordată elevilor
, adoptată pe  15 mai 2008 şi intrată în vigoare la 1 iulie 2008, stabileşte tipurile, cuantumul, procedura de acordare şi finanţarea asistenţei sociale acordate elevilor. Această lege se aplică elevilor care învaţă în şcolile generale, vocaţionale, în instituţiile preşcolare sau la orice alt furnizor de servicii educaţionale, cu excepţia unui profesor persoană fizică autorizată,  potrivit programei de învăţământ general (primar, secundar sau special) sau preşcolar. Potrivit acestei legi, mesele gratuite nu se acordă elevilor dacă părinţii sau tutorii lor sunt scutiţi de plata unei taxe pentru mesele şcolare acordate copiilor. 

Conform unui Ordin al Ministrului Muncii şi Securităţii Sociale, în ultima parte a anului 2008 primăriile au avut dreptul de a folosi fonduri  dintr-o subvenţie de la bugetul de stat destinată asistenţei sociale pentru îmbunătăţirea facilităţilor materiale (repararea cantinelor şcolare, cumpărarea facilităţilor pentru bucătăriile şcolare).

OLANDA
Statul nu acordă sprijin pentru distribuirea hranei şcolarilor. Aceasta este atribuţia părinţilor. Ca excepţie, unele şcoli au propriile lor iniţiative.

Există o iniţiativă a Oficiului de informare în privinţa produselor de panificaţie, în cooperare cu Asociaţia brutarilor, prin care se prevede acordarea unui mic-dejun anual în şcoli.

Mai există şi o iniţiativă privată – „Copii în echilibru”
.

Cele mai multe iniţiative şi campanii urmăresc educarea părinţilor pentru a asigura mese bune copiilor lor. De exemplu, autorităţile locale din Rotterdam încearcă să promoveze acordarea micului-dejun şcolarilor.

POLONIA
În Polonia, prin programul pe termen lung „Ajutorul de stat pentru acordarea de mese şcolarilor”,  851.917 elevi din învăţământul primar şi secundar au primit mese în 2007, potrivit datelor de la Ministerul Muncii şi Politicii Sociale. S-a propus creşterea numărului cu 10%.

Costurile modificării legislative vor fi de până la 50 milioane PLN (aproximativ 13,7 milioane EUR) pe an. Se estimează că participarea medie a autorităţilor locale va fi de 20%. Restul va fi finanţat de guvern.

În prezent, în Varşovia, există trei surse de finanţare a meselor acordate şcolarilor:

· de la centrele districtuale de ajutor social (fondurile autorităţilor locale) pentru copiii proveniţi din familiile incluse în programele de ajutor social;

· de la Oficiul Educaţiei (fondurile autorităţilor locale) pentru copiii calificaţi de către directorul şcolii sau de un profesor ca fiind malnutriţi;

· de la sponsori.

PORTUGALIA
În Portugalia, Legea nr. 49 din 30 august 2005, modificată, a prevăzut principiile fundamentale ale sistemului educaţional. Articolele 6 şi 30 stabilesc subvenţionarea meselor şi acordarea de hrană gratuită atunci când este necesar.

Art. 10 şi următoarele din Legea nr. 35 din 25 ianuarie 1990 şi Ordinul Ministrului Educaţiei nr. 20956/2008 prevăd două forme de ajutor de hrană prin acţiunea socială la nivel şcolar:

1. Programul prin care se acordă lapte în şcoli, zilnic şi gratuit, elevilor de la clasa întâi până la clasa a noua. Acest program poate fi completat cu alte suplimente alimentare, în funcţie de nevoile de hrană ale elevilor. Pentru elevii din învăţământul secundar, consumul de lapte şi alte produse lactate este promovat printr-o vânzare non-profit. Şcoli şi grupe de şcoli sunt responsabile cu implementarea şi finanţarea programului; subvenţiile necesare sunt alocate de către direcţiile educaţionale regionale respective.

2. Programul pentru generalizarea meselor şcolare, subvenţionate sau gratuite, pentru copiii din învăţământul primar (clasele I-IV). În funcţie de venitul familial şi de nivelul alocaţiei familiale, elevii pot fi obligaţi să suporte costul total al mesei (la un preţ controlat), primesc o subvenţie de 50% sau primesc mese gratuite la sfârşitul nivelului. Municipalităţile sunt responsabile cu finanţarea acestui program. Ministerul Educaţiei, printr-un program-contract încheiat cu municipalităţile, alocă 50% din valoarea mesei elevilor din învăţământul primar (excluzând valoarea plătită de fiecare elev, acolo unde mesele nu sunt gratuite până la limita a 0,58 € per elev/masă). Elevii din ciclurile 2 şi 3, ca şi elevii de liceu pot continua să beneficieze de Acţiunea socială la nivel şcolar în proporţie de 50 sau 100%, dar în acest caz Ministerul Educaţiei nu acordă nicio subvenţie municipalităţilor, astfel încât ele trebuie să acorde integral alocaţia de hrană. În prezent, preţul meselor elevilor care nu au dreptul la o alocaţie de masă şi trebuie să suporte costul total al mesei este de 1,46€, la o cantină şcolară, şi de 1,08€, la bufetele şcolare.   

SLOVACIA
În Slovacia există câteva programe naţionale care includ îngrijirea  stării de sănătate a copiilor, precum şi hrana acordată acestora. Responsabile sunt Ministerul Sănătăţii, Ministerul Afacerilor Sociale şi Ministerul Educaţiei.

Ministerul Sănătăţii a adoptat Politica publică privind sănătatea în Slovacia, care se referă printre altele şi la hrana acordată copiilor.

Ministerul Educaţiei a adoptat în anul 2007 Programul privind dezvoltarea cantinelor şcolare şi hrana acordată în şcoli. Acesta tratează calitatea hranei şcolare, în special laptele, fructele şi legumele acordate grupurilor sociale de risc şi elevilor.

Există şi o Hotărâre a Guvernului slovac, din anul 2007, privind micul dejun constând în produse lactate, acordat copiilor din învăţământul preşcolar şi primar, prin care acestea se acordă gratuit, cheltuielile fiind suportate de la bugetul de stat.

Prin Programul nr. 278/2003, adoptat de guvern, Oficiul pentru comunitatea romă a beneficiat de resurse financiare pentru copii şi elevi şi a făcut posibilă acordarea de hrană în cantinele şcolare copiilor de etnie romă.

Ministerul Afacerilor Sociale, Muncii şi Familiei a adoptat în anul 2004 mai multe măsuri financiare de sprijin pentru şcolarii proveniţi dintr-un mediu social defavorizat. Acestea constau în sprijin financiar pentru hrană şi obiecte şcolare şi sunt finanţate din bugetul statului şi al municipalităţilor. Părinţii sunt obligaţi să plătească o sumă simbolică – de la 1 la 5 coroane pentru o masă.

De asemenea, începând din ianuarie 2006, se acordă sprijin financiar copiilor proveniţi din familiile cu venituri mai mici de 5130 coroane slovace (aproximativ 170 EUR).

Ajutorul financiar pentru un copil este de aproximativ 26 coroane slovace
 pe zi.

SLOVENIA
Legea privind mesele subvenţionate acordate elevilor din învăţământul secundar reglementează dreptul elevilor din învăţământul secundar, denumiţi beneficiari, la mese subvenţionate – mese zilnice calde, modalitatea de finanţare, criteriile şi procedurile de acordare a meselor zilnice calde.

 Conform art. 4, Ministerul Educaţiei reglementează plata sumelor corespunzătoare pentru subvenţionarea meselor calde zilnice din învăţământul secundar, în funcţie de cererile lunare, care indică numărul meselor calde consumate în mod justificat.

Ministerul Educaţiei adoptă prevederi prin care specifică  modalitatea şi procedura de subvenţionare a meselor acordate şcolarilor din învăţământul secundar, normele privind calculul şi plata ajutorului, păstrarea înregistrărilor şi rapoartelor, precum şi supravegherea muncii furnizorilor de mese subvenţionate acordate elevilor din învăţământul secundar. 

SUEDIA
Începând din 1998, autorităţile locale suedeze trebuie să ofere mese gratuite elevilor din învăţământul obligatoriu. Deşi legislaţia nu se aplică liceelor, majoritatea autorităţilor oferă un prânz gratuit şi elevilor acestora. Autorităţile locale sunt libere să stabilească un preţ pentru masa de prânz acordată în licee, iar 30 din cele 290 de autorităţi locale procedează astfel.

Autoritatea Alimentară Suedeză, aflată sub supravegherea Guvernului, a elaborat ghiduri privind mesele şcolare pentru instituţiile preşcolare, instituţiile de învăţământ obligatoriu şi liceal. Îndrumările conţin recomandări privind dieta, legate de energia şi substanţele nutritive din prânzul şcolarilor de diferite vârste. Liniile directoare oferă un ghid de ansamblu şi fiecare autoritate locală poate decide şi planifica în detaliu modalitatea de promovare a obiceiurilor de alimentaţie sănătoasă. 

Problema şcolarilor malnutriţi nu este tratată în Suedia. Aceasta se confruntă de fapt cu o situaţie inversă – existenţa unor copii supraponderali şi obezi. Un studiu naţional privind alimentaţia a fost elaborat în 2003 pentru copiii de patru ani şi şcolarii de la clasa a doua până la clasa a cincea
. Studiul a arătat că administrarea de vitamine şi minerale a fost suficientă. Totodată, s-a mai arătat că dieta copiilor a avut o distribuţie corectă de proteine, grăsimi şi carbohidraţi, dar calitatea grăsimilor şi carbohidraţilor nu a fost satisfăcătoare. S-a constatat că se consumă prea multe grăsimi saturate, dulciuri, băuturi carbogazoase, îngheţată şi prăjituri şi prea puţine legume, fructe şi peşte.

Conform cercetării, nu au existat diferenţe mari în alegerea hranei sau administrarea substanţelor nutritive între copiii proveniţi din diferite grupuri socio-economice. 

Copiii ai căror părinţi aveau studii universitare au consumat mai multe fructe şi legume şi au avut un regim cu un aport nutritiv mai mare. Copiii care nu provin din familii de origine suedeză au consumat mai multe fructe şi legume, dar au băut mai puţin lapte.

MAREA BRITANIE
Finanţarea învăţământului din Marea Britanie se realizează de către guvern. Principala distincţie se face între finanţarea generală, efectuată de către autorităţile locale, şi fondurile speciale, care trebuie cheltuite într-un anumit domeniu. Astfel, finanţarea meselor acordate în şcoli se face de către guvernul central, dar autorităţile locale şi şcolile pot varia suma pe care o cheltuiesc. Cele mai multe fonduri pentru mesele şcolare sunt alocate de autorităţile locale şcolilor şi nu se specifică în buget. 

Există programe guvernamentale speciale şi o estimare a costului acordării de mese gratuite în şcoli. Şcolile individuale şi autorităţile locale pot oferi, de asemenea, mai mult decât minimul necesar, dar nu există mijloace de cuantificare.

Mese şcolare gratuite

Copiii ai căror părinţi au venituri reduse sau care primesc sprijin în sitem de azil au dreptul la mese şcolare gratuite. În ianuarie 2008, 1,1 milioane de elevi din învăţământul primar şi secundar finanţat de stat au beneficiat de mese şcolare gratuite. Aceştia au reprezentat 14,5% din populaţia şcolară.

Şcolile şi autorităţile locale sunt responsabile cu sistemul acordării de mese şcolare gratuite, dar finanţarea se face în cele din urmă de către guvernul central. Deoarece responsabilitatea meselor şcolare aparţine fiecărei şcoli, nu există date privind cheltuielile reale. Acestea sunt estimate la aproximativ 320-340 milioane £ pe an. 

Programul-pilot privind masa şcolară gratuită

Recent a fost anunţat un program-pilot, în valoare de 40 milioane £, desfăşurat pe doi ani, prin care se acordă mese gratuite tuturor elevilor din învăţământul primar din zonele defavorizate. Scopul este de a combate obezitatea şi de a îmbunătăţi standardele şi activitatea şcolară. Jumătate din finanţare se alocă de către guvernul central, iar restul de către autorităţile locale.

Schema privind fructele şi legumele acordate în şcoli

Prin această schemă se acordă tuturor copiilor cu vârste cuprinse între 4 şi 6 ani din şcolile finanţate de stat un fruct sau o legumă gratuită în fiecare zi. Costul pentru 2007-2008 a fost de 41 milioane £. Întreaga finanţare se realizează de către guvernul central.

Laptele

Laptele subvenţionat acordat şcolarilor a costat aproximativ 5,4 milioane £ în anul şcolar 2006-2007. Dintre aceste costuri, 4,1 milioane £ au provenit de la Uniunea Europeană şi 1,3 milioane £ de la guvernul central. Astfel, un total de aproximativ 170 milioane porţii de lapte (200 ml) au fost subvenţionate.

Alocaţia pentru prânzul şcolar

Guvernul central alocă autorităţilor locale 80 milioane £ pe an. Scopul acestei finanţări este de a menţine scăzut preţul unui prânz şcolar. Poate fi folosită pentru ingrediente, costuri legate de muncă sau pentru mici piese de echipament. Finanţarea se acordă autorităţilor locale în beneficiul copiilor care iau prânzul la şcoală.

Cluburile de mic-dejun

Guvernul a promis că fiecare elev va avea acces la servicii şcolare extinse, inclusiv cluburi de mic-dejun, începând cu 2010. Finanţarea a fost alocată, însă nu este prevăzută expres nicio sumă pentru acordarea de mic-dejunuri subvenţionate sau gratuite. Cluburile de mic-dejun pot cere ele însele finanţare de la şcoli, de la sectorul privat şi de la fundaţii.

ANEXA  I
PROGRAME DE ÎNCURAJARE A CONSUMULUI DE FRUCTE ŞI LEGUME ÎN ŞCOLI
	Program
	DG/Stat membru
	Grupul-ţintă (şcoala)
	Iniţiat de
	Sectoare participante
	Finanţare
	Durată (ani)
	Nivel de implementare

	
	
	grădiniţă
	primar
	secundar
	Public
	Privat
	ONG
	Agri.
	Educaţie
	Sănătate
	Privat
	Public
	UE
	
	local
	regional
	naţional
	UE

	PROGRAMELE STATELOR MEMBRE COFINANŢATE DE COMISIA EUROPEANĂ

	Start 2 Eat for Kids
	Belgia
	
	x
	
	x
	x
	
	x
	x
	x
	x
	
	x
	-
	
	
	x
	

	Food Dudes – Roll Out
	Irlanda
	x
	x
	
	x
	x
	
	x
	x
	
	x
	x
	x
	3
	
	
	x
	

	La frutta: un gioco da ragazzi
	Italia
	
	x
	x
	x
	x
	
	x
	x
	
	x
	x
	x
	3
	
	
	
	x

	5 al dia
	Spania
	
	x
	
	x
	x
	
	x
	
	
	x
	x
	x
	3
	
	
	x
	

	PROGRAMELE STATELOR MEMBRE ALE UNIUNII EUROPENE

	Tutti Frutti
	Belgia
	x
	x
	
	x
	x
	x
	x
	x
	x
	x
	x
	
	4
	
	
	x
	

	Fruit Break
	Danemarca
	x
	x
	
	x
	x
	
	x
	x
	
	x
	x
	
	2
	
	
	x
	

	Der Schulapfel
	Germania
	x
	x
	x
	
	x
	
	x
	
	
	x
	
	
	
	x
	
	
	

	Dortmunder Kinder. Besser

essen. Besser bewegen
	
	
	x
	
	x
	x
	
	
	x
	
	
	x
	
	3
	x
	
	
	

	Eat 3 different fruit and

vegetables 3 times a day for your

health
	Ungaria
	x
	x
	x
	x
	x
	
	x
	x
	x
	x
	x
	
	10
	
	
	x
	

	Healthy can also be delicious
	
	
	x
	
	x
	
	
	x
	
	x
	
	x
	
	
	x
	
	
	

	Frutta Snack Romagna
	Italia
	
	
	x
	x
	x
	
	x
	x
	
	x
	x
	
	3
	
	x
	
	

	Frutta Snack Marche
	
	
	
	x
	x
	x
	
	x
	x
	
	x
	x
	
	2
	
	x
	
	

	Frutta Snack Nazionale
	
	
	
	x
	x
	x
	
	x
	x
	x
	x
	x
	
	2
	
	
	x
	

	Fattorie aperte e fattorie

didattiche
	
	x
	x
	x
	x
	
	
	x
	x
	
	
	x
	
	6
	
	x
	
	

	Gesond iessen, méi bewégen
	Luxemburg
	
	
	x
	x
	
	
	
	
	x
	
	
	
	permanent
	
	
	x
	

	SchoolGruiten
	Olanda
	
	x
	
	x
	x
	
	
	
	x
	x
	x
	
	Din 2003
	
	
	x
	

	Apple in school
	Slovenia
	x
	x
	
	x
	
	
	x
	x
	x
	
	x
	
	permanent
	
	
	x
	

	Talleres de Cocina Mediterranea
	Spania
	
	x
	
	x
	x
	
	x
	
	
	
	x
	
	1
	
	
	x
	

	School Fruit&Veg. Scheme
	Marea Britanie
	
	x
	
	x
	x
	
	
	x
	x
	x
	
	
	3
	
	
	x
	

	Grab 5
	
	
	x
	
	x
	x
	x
	x
	x
	x
	
	x
	
	3
	x
	
	x
	

	Free Fruit in Schools initiative for

primaries
	
	
	x
	
	x
	
	
	
	x
	
	
	x
	
	4
	
	x
	
	


ANEXA  II
PROGRAME PRIN CARE SE ACORDĂ HRANĂ ŞCOLARILOR
	Nr. crt.
	Stat membru
	Persoanele care au dreptul de a primi hrană gratuită în şcoli
	Lege sau alte reglementări
	Când au fost adoptate reglementările
	Surse de finanţare
	Alte forme prin care se acordă hrană şcolarilor
	Programe
	Observaţii

	
	
	
	
	
	stat
	autoritate locală
	părinţi
	
	
	

	1
	Polonia
	Criteriu – nivelul venitului per membru de familie. Anchetă socială pe familie
	Programul pe termen lung – „Ajutorul de stat pentru subvenţionarea hranei elevilor”
	2005
	da
	da
	
	Lapte gratuit
	Ajutorul de stat prin care se oferă hrană în mod gratuit
	Această lege va fi modificată

	2
	Austria
	-
	-
	-
	-
	-
	-
	Şcolile nu acordă hrană copiilor chiar dacă orele sunt lungi
	Nu există un program privind  prânzul şcolar
	Familiile sărace primesc ajutor de la guvern în alte moduri – părinţii copiilor de grădiniţă plătesc în funcţie de veniturile lor. Copiii care se află întreaga zi la grădiniţă primesc prânzul, al cărui cost este inclus în plata lunară

	3
	Belgia
	-
	-
	-
	
	Şcoala primeşte bani pentru hrana suplimentară în cadrul fondurilor regionale pentru diverse scopuri
	-
	-
	-
	Şcolile primesc fonduri de la autorităţile locale, pe care le pot folosi după cum consideră necesar. O parte din aceste fonduri pot fi folosite pentru reducerea preţurilor hranei servite în şcoli

	4
	Bulgaria
	Copiii din clasele I-IV şi copiii din clasele cu nevoi speciale şi copiii din învăţământul obligatoriu
	Hotărârea Consiliului de Miniştri privind Programul Naţional şi Planul pentru îmbunătăţirea sistemului de educaţie a copiilor
	2005
	da
	da
	-
	lapte
	Şcolile, grădiniţele, grupurile preşcolare şi autorităţile acestora sunt responsabile pentru introducerea şi aplicarea Programului naţional şi a Planului Consiliului de Miniştri
	Fonduri prin Programul European – Lapte în şcoli

	5
	Cehia
	Copiii din grădiniţe, elevii din învăţământul primar şi elevii din învăţământul secundar
	Legea educaţiei nr. 561/2004 şi reglementările speciale emise de Ministerul Educaţiei privind Ordonanţa Tineretului şi Sportului nr. 107/2005 referitoare la catering-ul şcolar
	2004, 2005
	da
	da
	da
	-
	nespecificate
	Ordonanţa se aplică doar şcolilor din învăţământul public. Părinţii participă la preţul hranei în limita cuantumului pe care îl alocă pentru cumpărarea hranei

	6
	Danemarca
	-
	Legea se aplică doar copiilor cu varste cuprinse între 0 şi 6 ani
	A intrat în vigoare în 2010
	-
	da
	Autorităţile locale pot obliga părinţii să suporte până la 25% din costul hranei
	prânzul
	-
	-

	7
	Estonia
	Elevii claselor I-IX
	Legea privind învăţământul primar şi secundar
	2006
	da
	
	
	
	
	Venitul net per membru de familie nu poate depăşi 1500 coroane 

	8
	Finlanda
	Toţi copiii
	Legea privind învăţământul primar
	1948
	da
	da
	-
	-
	Hrana suplimentară este prevăzută în Programul naţional privind învăţământul primar
	Aproximativ 900.000 de copii primesc prânzuri suplimentare

	9
	Franţa
	-
	Decret
	2006
	da
	da
	da
	-
	-
	Participarea părinţilor la costuri diferă în funcţie de situaţia lor financiară

	10
	Germania
	Reglementările privind hrana în şcoli sunt prevăzute diferit, în funcţie de land
	Hamburg, Renania de Nord – Westfalia, Renania – Palatinat, Saarland – programe - prânzuri şcolare la preţuri reduse. Landul Berlin – prânzuri pentru elevii din învăţământul primar. Brandenburg – dreptul de a cumpăra o masă caldă la un „preţ rezonabil”, se oferă lapte la cerere. Oraşul Liber şi Hanseatic Hamburg – autorităţile subvenţionează fiecare masă servită copiilor proveniţi din familii cu situaţii dificile în cuantum de 2 euro. Macklemburg – Pomerania Inferioară – reglementările landurilor prevăd obligaţia şcolilor de a acorda prânzul elevilor, acordând şi lapte în şcoli. Renania de Nord – Westfalia – autorităţile însărcinate cu educaţia oferă hrană elevilor. Se acordă prânz elevilor din familii sărace pentru 1 euro.Subvenţia din partea landului este de 1 milion euro anual. Saarland – 1 euro pentru prânz, subvenţie de la land – 1,5 milioane euro anual. Saxonia – Anhalt – prânzuri la preţuri rezonabile, în situaţii excepţionale – hrană în mod gratuit. Statul Liber Turingia – mese calde în toate grădiniţele şi în şcoli.
	Tendinţa – creşterea cuantumului plăţilor de asistenţă socială în locul subvnţionării meselor în şcoli pentru copiii proveniţi din familii sărace. Baza: Legea Bundesrat privind introducerea beneficiilor standard pentru copii

	11
	Grecia
	-
	-
	-
	-
	-
	-
	Distribuirea hranei
	
	Hrană suplimentară asigurată de Biserică şi ONG-uri

	12 
	Italia
	Copiii, în funcţie de nivelul venitului per membru de familie
	-
	Nu sunt date disponibile
	-
	-
	-
	Fruct, lapte, iaurt
	-
	Ajutor în cadrul amplei acţiuni de combatere a sărăciei

	13 
	Letonia
	Copiii din primele clase din învăţământul primar, iar în viitor – toţi şcolarii
	Reglementarea Consiliului de Miniştri privind folosirea fondurilor de stat pentru hrana acordată elevilor din învăţământul primar
	-
	da
	da
	
	lapte
	În 2009 – hrană gratuită pentru copiii din clasa a II-a
	Promovarea generală a unei nutriţii sănătoase

	14
	Lituania
	Toţi copiii din grădiniţe şi învăţământul primar
	Legea privind ajutorul social acordat şcolarilor
	2008
	da
	-
	-
	-
	-
	Prânzuri gratuite pentru elevii proveniţi din familii cu situaţie financiară dificilă

	15
	Olanda
	-
	-
	-
	-
	-
	da
	-
	-
	Ajutor acordat pentru recunoaşterea generală a nevoii unei nutriţii adecvate

	16
	Portugalia
	Elevii din clasele I-IV din învăţământul primar
	Legea privind sistemul educaţiei, reglementări administrative
	1990
	Da, 50% din costul meselor
	da
	Da, în funcţie de situaţia financiară
	Lapte gratis în clasele I-IX
	„Lapte în şcoli” şi „Mesele acordate în şcolile din învăţământul primar”
	Subvenţie pentru acoperirea costurilor meselor din fondul „Acţiune Socială pentru Şcoli”

	17
	Slovacia
	Copiii proveniţi din comunităţile sociale sărace
	Reglementări ale Guvernului
	-
	da
	da
	simbolic
	Mic-dejun bazat pe produse lactate în grădiniţe şi clasele I din şcolile primare
	Programul privind promovarea sănătăţii şi Programul privind nutriţia elevilor
	Programul de hrănire a copiilor de etnie romă la cantinele şcolare

	18
	Slovenia
	Elevii din învăţământul secundar – mese calde
	Legea privind subvenţionarea hranei suplimentare acordate elevilor din învăţământul secundar
	Nu sunt date disponibile
	Ministerul Educaţiei prevede subvenţii bazate pe contribuţiile lunare
	-
	-
	-
	-
	Reguli detaliate privind subvenţionarea hranei, reguli privind plata subvenţiilor, documentaţia şi controlul acestui sistem sunt prevăzute în reglementările Ministerului Educaţiei

	19
	Spania
	-
	-
	-
	Aceste probleme sunt de competenţa comunităţilor autonome
	-
	-
	-
	-
	Nu există programe privind hrana acordată elevilor malnutriţi. Există programe privind combaterea obezităţii infantile sau activitatea fizică şi o nutriţie echilibrată

	20
	Suedia
	Elevii din învăţământul primar şi secundar
	Lege
	1998
	
	da
	
	-
	-
	Toate acţiunile sunt îndreptate către calitatea nutriţiei şi o dietă echilibrată

	21
	Marea Britanie
	Prânzuri subvenţionate pentru toţi elevii din regiunile sărace ale ţării
	-
	-
	da
	da
	-
	Fruct şi legume, lapte, mic-dejun
	Programe guvernamentale
	Accent pe calitatea nutriţiei


� � HYPERLINK "http://ec.europa.eu/news/environment/080828_1_ro.htm" ��http://ec.europa.eu/news/environment/080828_1_ro.htm�


� � HYPERLINK "http://ec.europa.eu/agriculture/markets/fruitveg/sfs/fullimpact_en.pdf" ��http://ec.europa.eu/agriculture/markets/fruitveg/sfs/fullimpact_en.pdf� (pp. 18-20)


� � HYPERLINK "http://ec.europa.eu/agriculture/markets/fruitveg/sfs/impactannex_en.pdf" ��http://ec.europa.eu/agriculture/markets/fruitveg/sfs/impactannex_en.pdf� (pag. 65, pp. 70-73)


� Food Dudes -Irlanda


� O porţie este definită ca 120 g fructe şi legume, de ex. un măr mic


� Fruit Break - Danemarca; Week of School Food - Germania


� School Fruit & Vegetables Scheme - Marea Britanie, propunerea INTERFEL/APRIFEL a unui program zilnic sau de două ori pe săptămână din septembrie 2008 – Franţa


� � HYPERLINK "http://ec.europa.eu/agriculture/markets/fruitveg/sfs/expert/martinez_en.pdf" ��http://ec.europa.eu/agriculture/markets/fruitveg/sfs/expert/martinez_en.pdf�


� � HYPERLINK "http://ec.europa.eu/agriculture/markets/fruitveg/sfs/expert/tiddy_en.pdf" ��http://ec.europa.eu/agriculture/markets/fruitveg/sfs/expert/tiddy_en.pdf�


� � HYPERLINK "http://ec.europa.eu/agriculture/markets/fruitveg/sfs/expert/tottenborg_en.pdf" ��http://ec.europa.eu/agriculture/markets/fruitveg/sfs/expert/tottenborg_en.pdf�


� � HYPERLINK "http://ec.europa.eu/agriculture/markets/fruitveg/sfs/expert/slagmoolen_en.pdf" ��http://ec.europa.eu/agriculture/markets/fruitveg/sfs/expert/slagmoolen_en.pdf�


� � HYPERLINK "http://ec.europa.eu/agriculture/markets/fruitveg/sfs/expert/maloney_en.pdf" ��http://ec.europa.eu/agriculture/markets/fruitveg/sfs/expert/maloney_en.pdf�


� 1€ = 15,64 EEK (coroane estoniene)


� Disponibilă la adresa � HYPERLINK "http://www.finlex.fi/fi/laki/kaannokset/1998/en19980628.pdf" ��http://www.finlex.fi/fi/laki/kaannokset/1998/en19980628.pdf�


� Informaţii suplimentare despre cateringul şcolar din Finlanda pot fi obţinute la adresa � HYPERLINK "http://www.finlex.fi/fi/laki/kaannokset/1998/en19980628.pdf" ��http://www.finlex.fi/fi/laki/kaannokset/1998/en19980628.pdf�


� � HYPERLINK "http://www.education.gouv.fr/bo/2001/special9/som.htm" ��http://www.education.gouv.fr/bo/2001/special9/som.htm�


� Hamburg, Renania de Nord-Westfalia, Renania-Palatinat, Saarland


� Indicatorul situaţiei economice echivalente


� 1 EUR = 0,70 LVL


� � HYPERLINK "http://www3.lrs.lt/pls/inter/dokpaieska.showdoc_l?p_id=322428" ��http://www3.lrs.lt/pls/inter/dokpaieska.showdoc_l?p_id=322428�


� � HYPERLINK "http://www.balancematters.org/index.php?option=com_frontpage&Itemid=31" ��http://www.balancematters.org/index.php?option=com_frontpage&Itemid=31�


� 1 EUR = 6 coroane slovace


� � HYPERLINK "http://www.slv.se/templates/SLV_Page.aspx?id=16019&epslanguage=SV" ��http://www.slv.se/templates/SLV_Page.aspx?id=16019&epslanguage=SV�

